open-index/open-wikipedia-markdown huggingface dataset:
คอนเสิร์ตวอยเซสมิวสิกฟรอมไฟนอลแฟนตาซี

**คอนเสิร์ตวอยเซสมิวสิกฟรอมไฟนอลแฟนตาซี** () เป็นคอนเสิร์ตที่จัดขึ้นในวันที่ 18 กุมภาพันธ์ พ.ศ. 2549 ที่แปซิฟิโก โยโกฮามะ โคคุริตสึไดฮอลล์ จังหวัดคานางาวะ โดยสแควร์เอนิกซ์ มี อาร์นี รอธ เป็นวาทยกร และมีวงพริม่าวิสต้า ฟิลฮาร์โมนิก ออร์เคสตรา เป็นผู้บรรเลงดนตรี

## รายละเอียด
คอนเสิร์ต VOICES music from FINAL FANTASY เป็นคอนเสิร์ตที่นำเพลงประกอบของเกมไฟนอลแฟนตาซีหลายๆ ภาค มาเรียบเรียงดนตรีใหม่ในแนวออร์เคสตรา ซึ่งแตกต่างจากคอนเสิร์ตที่เคยจัดขึ้นมาแล้วอย่าง 20020220 music from FINAL FANTASY และ TOUR de JAPON music from FINAL FANTASY เพราะทุกเพลงต่างมี "เสียงของคน" ซึ่งในที่นี้หมายถึงนักร้องและวงประสานเสียง เข้ามาร่วมขับร้องด้วย ตามชื่อคอนเสิร์ต "VOICES" นั่นเอง

นอกจากนี้ เนื่องจากคอนเสิร์ตได้จัดขึ้นในช่วงที่เกมไฟนอลแฟนตาซี XII กำลังจะออกวางจำหน่าย ทางผู้จัดงานจึงได้จัดกิจกรรมหลายอย่างเพื่อเป็นการโปรโมตไฟนอลแฟนตาซี XII ตรงส่วนล็อบบี้ของสถานที่แสดง เช่น การนำฟิกเกอร์ตัวจัดจ์เมนท์ขนาดเท่าคนจริงมาตั้งโชว์, จัดมุมทดลองเล่นเกมไฟนอลแฟนตาซี XII, มุมทดลองชิมเครื่องดื่มไฟนอลแฟนตาซี XII โพชั่น และช่วงแนะนำเหล่านักพากย์ผู้ให้เสียงตัวละครในเกมไฟนอลแฟนตาซี XII

## ผู้แสดง
* **พิธีกร**
** โนบุโอะ อุเอมัตสึ
** ริเอโกะ คาตายามะ
* **นักร้อง**
** เอมิโกะ ชิราโทริ
** RIKKI
** อิซุมิ มาสุดะ
** แองเจลา อากิ
* **นักร้องโอเปร่า**
** เอสึโยะ โอตะ (เสียงโซปราโน่)
** สุมิอากิ วาตานาเบะ (เสียงเทนเนอร์)
** เท็ตสึยะ โอดางาวะ (เสียงเบส)
* **วาทยกร**
** อาร์นี่ รอธ
* **บรรเลงดนตรี**
** พริม่าวิสต้า ฟิลฮาร์โมนิก ออร์เคสตรา (Prima Vista Philharmonic Orchestra)
** เดอะโมกลีส์ (The Moogles)
** เดอะแบล็กเมจส์ (THE BLACK MAGES)

## การแสดง
* **ครึ่งแรก**
*# Prelude ()
*# Liberi Fatali จาก FF8
*# Fisherman's Horizon จาก FF8
*# Inori no Uta () จาก FF10
*# Suteki da ne () จาก FF10
*# Final Fantasy Doo-Wop Medley ()
*# Itsuka Kaeru Tokoro~Melodies of Life () จาก FF9
*# Final Fantasy ()
* **ครึ่งหลัง**
*# Prima Vista Band () จาก FF9
*# The Promised Land () จาก FF7AC
*# Memoro de la Ŝtono~Distant Worlds จาก FF11
*# Eyes On Me จาก FF8
*# Kiss Me Good-Bye จาก FF12
*# Opera "Maria and Draco" () จาก FF6
* **อังกอร์**
*# Swing de Chocobo
*# Advent: One-Winged Angel () จาก FF7AC

## เกร็ด
* ตั๋วคอนเสิร์ตขายหมดเกลี้ยงภายในเวลา 15 นาที 
* วงพริม่าวิสต้า ฟิลฮาร์โมนิก ออร์เคสตรา เป็นวงออร์เคสตราที่ถูกจัดตั้งขึ้นเพื่อบรรเลงดนตรีในคอนเสิร์ตครั้งนี้โดยเฉพาะ ซึ่งชื่อของวง นำมาจากวงพริม่าวิสต้า ที่ปรากฏในเกมไฟนอลแฟนตาซี IX
* ในการแสดงครั้งนี้ ทั้ง RIKKI และ อิซุมิ มาสุดะ ต่างก็กำลังตั้งครรภ์อยู่ โนบุโอะ อุเอมัตสึ ผู้เป็นพิธีกรจึงกล่าวติดตลกว่า "วันนี้เป็นวันรวมพลคนท้อง"
* เพลงสุดท้าย Advent: One-Winged Angel มีการแสดงรวม 2 ครั้ง เพราะหลังจากแสดงจบแล้ว ผู้ชมได้เรียกร้องให้แสดงอีก โนบุโอะ อุเอมัตสึ จึงตัดสินใจให้แสดงเพลงนี้อีกครั้ง
* การแสดงคอนเสิร์ตครั้งนี้ ได้ถูกบันทึกและออกวางจำหน่ายในรูปแบบดีวีดี เมื่อวันที่ 21 มิถุนายน พ.ศ. 2549 ซึ่งถ้าหากไม่นับดีวีดีคอนเสิร์ตที่จำหน่ายเฉพาะแฟนคลับ นี่ก็ถือเป็นดีวีดีคอนเสิร์ตแนวออร์เคสตราของไฟนอลแฟนตาซี ที่ออกวางจำหน่ายเป็นครั้งแรก

## อ้างอิง

* FF Orchestra Concert "VOICES" Report  
* "Final Fantasy" Orchestra Concert Kaisai  

## แหล่งข้อมูลอื่น
* เว็บไซต์อย่างเป็นทางการ  

หมวดหมู่:ไฟนอลแฟนตาซี
หมวดหมู่:งานแสดงดนตรี
ท้าวคำถี่

**ท้าวคำถี่** เป็นโอรสองค์ที่สามของสุขางฟ้า ได้รับการสถาปนาจากขุนนางให้เป็นกษัตริย์เมื่อปี พ.ศ. 1923 เพราะไม่สามารถหาบุคคลที่สมควรที่จะเป็นกษัตริย์ได้

## ประวัติการครองราชย์
;การแก้แค้นชุติยะ
:สิ่งแรกที่ท้าวขำติทรงกระทำคือ ยกทัพไปตีอาณาจักรชุติยะ เพื่อแก้แค้นที่ชุติยะลอบปลงพระชนม์สุทุฟ้า

;ลอยแพพระมเหสีรอง
:ในขณะที่ท้าวขำติไม่อยู่พระมเหสีองค์ใหญ่จึงเป็นผู้สำเร็จราชการในเวลานั้น พระนางไม่ถูกกับพระมเหสีองค์รองที่เป็นที่โปรดปรานของท้าวขำติ และได้ถือโอกาสในฐานะผู้สำเร็จราชการกล่าวหาพระมเหสีองค์รองว่ามเหสีองค์รองทรงเป็นปฏิปักษ์ต่อพระองค์ จึงให้ดำเนินการสอบสวน และได้ประกาศว่ามเหสีองค์รองเป็นปฏิปักษ์ต่อพระนางจริง จึงสั่งให้ประหารชีวิต แต่พวกขุนนางพากันสงสาร เพราะพระนางกำลังทรงพระครรภ์ จึงลอยแพพระนางตามแม่น้ำพรหมบุตร

;การสอบสวนใหม่
:ท้าวขำติเสด็จกลับมาด้วยชัยชนะ ได้ให้ทำการสอบสวนใหม่ กลับปรากฏว่ามเหสีองค์รองเป็นผู้บริสุทธิ์ แต่อย่างไรก็ตาม พระองค์ทรงตกอยู่ในอำนาจของพระมเหสีองค์ใหญ่มากเกินไปจนไม่สามารถลงโทษพระนางได้ 

;สิ้นพระชนม์
:ท้าวขำติไม่สามารถลงโทษพระมเหสีเพราะตกอยู่ในอำนาจมากเกินไป ประกอบกับพระมเหสีองค์ใหญ่ทำการกดขี่ข่มเหงราษฎรนานัปการ ทำให้พวกขุนนางไม่สามารถจะทนอยู่ได้ จึงพากันโกรธแค้นและพร้อมใจลอบปลงพระชนม์ท้าวขำติใน พ.ศ. 1932 พระองค์ทรงครองราชย์ได้ 9 ปี

## พระบรมวงศานุวงศ์
* พระราชบิดา : สุขางฟ้า
* พระเชษฐา :
**สุกรังฟ้า
**สุทุฟ้า
* พระอนุชา : เจ้าพูลาย(ต่างชนนี)
* พระราชโอรส : สุดางฟ้า(เกิดจากพระมเหสีรองที่ถูกลอยแพ)

## อ้างอิง

* งานค้นคว้าเรื่องชนชาติไทย ของ พลตรี หลวงวิจิตรวาทการ

## ดูเพิ่ม
* ราชวงศ์อาหม

หมวดหมู่:พระมหากษัตริย์อาหม
เกาะอีสเตอร์

**เกาะอีสเตอร์** (); **เกาะราปานูอี** () หรือ **เกาะปัสกัว**  () ตั้งอยู่ในมหาสมุทรแปซิฟิก อยู่ในการปกครองของประเทศชิลี ตัวเกาะห่างจากฝั่งประเทศชิลีไปทางทิศตะวันตกกว่า 3,600 กิโลเมตร เกาะที่ใกล้เกาะอีสเตอร์มากที่สุดอยู่ห่างฝั่งจากถึง 2,000 กิโลเมตร จึงได้ชื่อว่าเป็นสถานที่อันโดดเดี่ยวแห่งหนึ่งของโลก ลักษณะของเกาะมีขนาดเล็ก มีพื้นที่เพียง 160 ตารางกิโลเมตร มีความยาว 25 กิโลเมตร

## ประวัติศาสตร์
170px|thumb|left|ภาพถ่ายดาวเทียมของเกาะอีสเตอร์
**ปี ค.ศ. 1680** เป็นช่วงที่ชาวเผ่าสองเผ่าที่อยู่บนเกาะ ซึ่งมีชนเผ่าหูสั้น (คาดว่าเป็นพวกที่มาจากเกาะแถบโปลีนีเซีย) กับเผ่าหูยาว (คาดว่ามาจากอเมริกาใต้) ซึ่งอยู่อย่างสงบมาช้านานได้ทะเลาะกันและทำสงครามกัน ทำให้ป่าเริ่มหมด สภาพดินเริ่มเสื่อมลง เผ่าหูสั้นซึ่งมีประชากรน้อยกว่ากลับชนะเผ่าหูยาว และช่วงที่ทำการรบอยู่นั้น พวกชาวเผ่าหูสั้นก็ได้ทำลายรูปปั้นหินและโคนรูปเกาะสลักเป็นจำนวนมาก หลังจากนั้นได้มีสงครามและความอดอยากเกิดขึ้นบ่อยครั้ง  

**ในปี ค.ศ. 1722** นักเดินเรือชาวดัตช์นำโดย ยาโกบ โรคเคเฟน (Jacob Roggeveen) เป็นชาวยุโรปกลุ่มแรกที่เข้ามาถึงได้เดินทางมาพบเกาะนี้ในวันอาทิตย์อีสเตอร์ และได้ค้นพบว่าบนเกาะมีชนเผ่าอาศัยอยู่สองเผ่า และได้ตั้งชื่อเกาะให้ตรงกับวันที่ได้พบคือวันอีสเตอร์ 
**ในปี ค.ศ. 1770** นักเดินเรือชาวสเปนที่เดินทางมาจากเปรูได้ค้นพบเกาะนี้อีกครั้ง ซึ่งขณะนั้นบนเกาะมีซึ่งมีชาวพื้นเมืองอาศัยอยู่ มีประชากรราว 3,000 คน แต่สี่ปีให้หลังจากนั้น กับต้นเจมส์ คุกที่เดินทางสำรวจแถบแปซิฟิกครั้งที่สอง ก็ได้พบเกาะอีสเตอร์ ซึ่งขณะนั้นประชากรบนเกาะเหลืออยู่เพียง 600-700 คน และมีผู้หญิงอยู่เพียง 30 คนเท่านั้น (มีการเล่าต่อกันมาว่าอาจเกิดจากการที่ผู้หญิงและเด็กถูกจับกิน จึงทำให้เด็กกับผู้หญิงลดน้อยลง) ตอนต้นคริสต์ศตวรรษที่ 19 จำนวนประชากรได้เพิ่มขึ้นเพียงเล็กน้อย 

**ในปี ค.ศ. 1862** รัฐบาลเปรูได้กวาดต้อนชาวพื้นเมืองชายประมาณ 1,000 คนไปเป็นทาสบนแผ่นดินใหญ่ แต่ไม่กี่เดือนให้หลัง หลังจากทาส 15 คนที่ได้รับการปล่อยตัวเพื่อกลับมาที่เกาะ ก็ได้นำเชื้อไข้ทรพิษกลับเข้ามาด้วย ทำให้ชาวเกาะซึ่งไม่มีภูมิคุ้มกันได้ติดโรคร้ายไปด้วย ทำให้ประชากรลดลงไปมาก
จากการที่ชาวพื้นเมืองไม่ได้บันทึกอะไรไว้เลย สิ่งที่ถ่ายทอดไปสู่คนรุ่นหลังคือเล่าจากปากต่อปาก ต้นตอของสิ่งต่าง ๆ จึงได้ตายหายไปพร้อมกับชาวพื้นเมืองที่ลดจำนวนลงไปด้วย แม้จะมีข้อความสัญลักษณ์ แต่ก็ไม่สามารถถอดความได้ และยังหาคำอธิบายไม่ได้ว่าชาวเกาะอีสเตอร์ได้อพยพมาจากที่ใด 

**ในคริสต์ศตวรรษที่ 19** ประเทศชิลีก็ได้ผนวกเกาะอีสเตอร์เข้าเป็นส่วนหนึ่งของประเทศในปี ค.ศ. 1888 หลังจากนั้นประชากรบนเกาะก็เพิ่มขึ้นอีกครั้ง

## รูปสลักหินขนาดยักษ์
ถึงแม้ว่าจะไม่รู้ที่มาของชาวพื้นเมืองบนเกาะ แต่ชาวพื้นเมืองก็ได้สร้างรูปสลักยักษ์ขึ้น ซึ่งสร้างจากหินและกากแร่ภูเขาไฟหรือหินบะซอลต์ ซึ่งรูปสลักในยุกแรกจะเป็นรูปสลักคนนั่งคุกเข่าในช่วงประมาณ ค.ศ. 380 ในยุคถัดมาเริ่มต้นตั้งแต่ปี ค.ศ. 1100 จะสลักเป็นรูปที่เรียกว่า โมไอ ซึ่งเป็นที่โดดเด่นทั่วไปบนเกาะ
600px|center|thumb|เกาะอีสเตอร์

## อ้างอิง

## บรรณานุกรม
* 
* 
* 
* 
* 
* 
* 
* 
* 
* 
* 

## อ่านเพิ่ม
* 
* 
* 
* 
* 
* 
* 
* in Internet Archive
* 
* 

## แหล่งข้อมูลอื่น

* 

อีสเตอร์
หมวดหมู่:เกาะในประเทศชิลี
หมวดหมู่:พอลินีเชีย
ราชวงศ์ตองอู

**ราชวงศ์ตองอู** (; , [tàuɴŋù kʰɪʔ] *เต่าง์หงู่คิ*) ราชวงศ์ที่ 2 ในประวัติศาสตร์พม่าภายหลังจากอาณาจักรพุกามราชวงศ์แรกล่มสลายลงจากการรุกรานของชาวมองโกลโดยกุบไล ข่านในช่วงรุ่งเรือง จักรวรรดิตองอูเป็นจักรวรรดิที่ใหญ่และแข็งแกร่งที่สุดในเอเชียตะวันออกเฉียงใต้

พระเจ้าเมงจีโย ได้รวบรวมชาวพม่าที่หลงเหลืออยู่อย่างกระจัดกระจาย โดยสถาปนาเมืองตองอูขึ้นเป็นราชธานี เพราะเป็นเมืองที่อยู่ในขุนเขาซึ่งเป็นปราการที่เข้มแข็ง ตองอูเข้มแข็งขึ้นมารัชสมัยของ พระเจ้าตะเบ็งชะเวตี้ พระโอรสของพระองค์ที่ขึ้นครองราชย์ต่อมาโดยได้แผ่อาณาเขตของอาณาจักรขยายไปรอบด้าน เช่น แปร, พะสิม, อังวะ, ยะไข่ และที่สำคัญที่สุดคือ หงสาวดี อันเป็นอาณาจักรเดิมของมอญ ซึ่งเป็นศัตรูที่สำคัญของพม่า

ยุคสมัยของพระเจ้าตะเบ็งชะเวตี้ได้ครอบคลุมอาณาจักรพม่าทั้งตอนบนและตอนล่างลุ่มอิรวดี อีกทั้งได้บุคลากรที่สำคัญ เช่น พระเจ้าบุเรงนอง, เมงเยสีหตู ร่วมกันสร้างอาณาจักรให้ยิ่งใหญ่ เข้มแข็ง และได้ย้ายเมืองหลวงจากตองอูมายังหงสาวดี

ภายหลังการสิ้นพระชนม์ของพระเจ้าตะเบ็งชะเวตี้ เมืองต่าง ๆ ที่เคยขึ้นต่ออาณาจักร ก็แข็งเมืองไม่ยอมขึ้นตรงต่อไป มีกบฏเกิดขึ้นมากมาย พระเจ้าบุเรงนองต้องใช้เวลาปราบปรามอยู่ราวอีก 2–3 ปี จึงจะได้ปราบดาภิเษกขึ้นเป็นกษัตริย์

ในรัชสมัยของพระเจ้าบุเรงนอง ได้แผ่อาณาเขตของอาณาจักรตองอู ให้กว้างขวางยิ่งขึ้นโดยครอบคลุมตั้งแต่ลุ่มน้ำอิรวดี ลุ่มน้ำเจ้าพระยา ไปจรดถึงลุ่มน้ำโขงในลาว มีเมืองเป็นประเทศราชต่าง ๆ มากมาย เช่น เชียงใหม่, ฉาน, อยุธยา, ล้านช้าง, กัมพุช เป็นต้น จนได้การขนานพระนามว่าเป็น "พระเจ้าชนะสิบทิศ"

ภายหลังการสิ้นพระชนม์ของพระเจ้าบุเรงนอง ศูนย์กลางอำนาจของอาณาจักรถูกสั่นคลอน เนื่องจากการปกครองอย่างแข็งกร้าว ไร้ไมตรีของพระเจ้านันทบุเรง พระราชโอรสของพระองค์ เมืองที่เคยขึ้นเป็นประเทศราชต่าง ๆ ต่างแข็งเมืองและได้ประกาศอิสรภาพ ทำสงครามรบพุ่งกันตลอดมา เช่น แปร, อังวะ, อยุธยา เป็นต้น ในที่สุดเมืองทั้งหลายเหล่านี้ก็แตกแยกกระจัดกระจายออกไป

มีความพยายามฟื้นฟูอาณาจักรจากพระเจ้าญองย่านและพระเจ้าอะเนาะเพะลูนซึ่งเรียกกันว่า "สมัยญองย่าน" (Nyaungyan Dynasty) แต่ก็สำเร็จเพียงชั่วระยะเวลาสั้น ๆ หลังจากยุคนี้แล้วมอญสามารถตั้งตัวได้และขึ้นมาเป็นใหญ่แทน ก่อนที่ทางพม่าจะสถาปนาศูนย์กลางอำนาจขึ้นมาอีกครั้งในสมัยพระเจ้าอลองพญา

ในทางวิชาการ นักประวัติศาสตร์ได้แบ่งราชวงศ์ตองอูไว้เป็น 2 ยุค คือ ราชวงศ์ตองอูตอนต้น กินระยะเวลาตั้งแต่ พ.ศ. 2029–2142 คือตั้งแต่รัชสมัยพระเจ้าเมงจีโยจนถึงพระเจ้านันทบุเรง และราชวงศ์ตองอูตอนปลายหรือยุคหลัง ตั้งแต่ พ.ศ. 2140–2295 ตั้งแต่รัชสมัยพระเจ้าญองย่านจนถึงการสถาปนาอำนาจขึ้นมาของพระเจ้าอลองพญา

## ลำดับกษัตริย์ในราชวงศ์ตองอู

## ดูเพิ่ม
* จักรวรรดิตองอูที่หนึ่ง

## อ้างอิง

* Victor B. Lieberman, "Burmese Administrative Cycles: Anarchy and Conquest, c. 1580–1760", Princeton University Press, 1984.

หมวดหมู่:ประวัติศาสตร์พม่า
ต

หมวดหมู่:รัฐและดินแดนที่ก่อตั้งในคริสต์ศตวรรษที่ 15
หมวดหมู่:สิ้นสุดในคริสต์ศตวรรษที่ 18
หมวดหมู่:รัฐสิ้นสภาพในประเทศพม่า
หมวดหมู่:จักรวรรดิตองอูที่หนึ่ง
Ё

**Yo** (Ё, ё) เป็นอักษรตัวหนึ่งในอักษรซีริลลิก และเป็นอักษรตัวที่ 7 ของภาษารัสเซีย อักษรนี้ประดิษฐ์ขึ้นใน พ.ศ. 2340 (ค.ศ. 1797) โดยนักเขียนและนักประวัติศาสตร์ชาวรัสเซีย นิโคไล มิไฮโลวิช คารามซิน (Nikolai Mikhailovich Karamzin) เพื่อลดความสับสนระหว่างการใช้ Е กับ О สำหรับแทนเสียงสระ // ที่ตามหลังพยัญชนะซึ่งถูกอ่านโดยเลื่อนขึ้นไปทางเพดานแข็ง อักษรนี้ใช้ในภาษารัสเซียและภาษาเบลารุส และใช้น้อยครั้งในกลุ่มภาษาสลาวิกอื่นๆ

โดยปกติแล้วอักษร Ё จะออกเสียงเป็น // (โย) แต่เมื่อตามหลังพยัญชนะเสียงเสียดแทรก ฐานปุ่มเหงือก ได้แก่ Ж, Ч, Ш, และ Щ จะออกเสียงเป็น // (โอ) ธรรมดา นอกจากนั้นพยางค์ที่มีอักษรนี้อยู่จะเป็นเสียงเน้นหนักเสมอ (stress)

ลักษณะของ Yo นั้นสามารถระบุได้ว่าเอามาจาก Ye ซึ่งเหมือนอักษรละติน E เว้นแต่ด้านบนจะมีเครื่องหมายเสริมอักษรเป็นจุดสองจุดเรียกว่า umlaut หรือ diaeresis ซึ่งไม่มีที่ใช้ทั่วไปในอักษรอื่นของภาษารัสเซีย เครื่องหมายนี้ถูกใช้เพื่อให้เกิดความแตกต่างกับ Ye เท่านั้น อักษร Ё ได้นำไปใช้ในงานเขียนครั้งแรกเมื่อปลายคริสต์ศตวรรษที่ 18 แต่ก็ไม่ได้ใช้ให้เป็นมาตรฐานจนถึง พ.ศ. 2483-2492 (ค.ศ. 1940-1949) และยังมีคำทับศัพท์มากมายที่ใช้ ЙО แทนอักษร Ё

แม้ว่าหลังจากสงครามโลกครั้งที่สอง อักษร Yo ที่ใช้กันอย่างทั่วไปในงานพิมพ์ ก็ถูกเปลี่ยนไปใช้อักษร Ye เพื่อให้ตัวหนังสือกลมกลืนไปด้วยกัน และปริบทจะเป็นตัวบ่งบอกให้ผู้อ่านเองว่าควรจะออกเสียงอย่างไร แต่การใช้อักษรนี้ยังต้องจำเป็นต้องใช้ในการจัดทำพจนานุกรม หนังสือเรียน หรือตำราสำหรับชาวต่างประเทศ นักประพันธ์และนักวารสารศาสตร์บางท่าน อย่างเช่น อะเลคซันเดอร์ ซอลเจนิซืยน (Aleksandr Solzhenitsyn) หรือ ลีเตราตูร์นายากาเซตา (Literaturnaya Gazeta) ได้จัดพิมพ์หนังสือต่างๆ ด้วยอักษร Yo เสมอ

และความเป็นจริงในการแทนอักษร Yo ด้วยอักษร Ye นั้น มักจะทำให้เกิดความสับสนให้กับผู้ที่ไม่ใช่ชาวรัสเซีย ซึ่งจะเกิดความยุ่งยากในการถ่ายทอดอักษรจากภาษารัสเซีย ปัญหาที่เกิดขึ้นอย่างหนึ่งคือนามสกุลของชาวรัสเซียที่มักจะลงท้ายด้วย -ев (-ev) และ -ёв (-ov) อย่างผู้นำสองท่านที่ชื่อว่า ฮรูชอฟ (Khrushchev) กับ กอร์บาชอฟ (Gorbachev) ซึ่งนามสกุลของท่านนั้นลงท้ายด้วย -ёв และควรจะถ่ายอักษรด้วย -ov

สำหรับภาษาเบลารุส ชาวเบลารุสเห็นว่าการแทนอักษร Yo ด้วยอักษร Ye นั้นไม่เหมาะสม จึงยังคงใช้อักษรนี้เป็นปรกติ

### การใช้ในภาษาอื่น
Yo เป็นอักษรตัวที่ 7 ของภาษาเบลารุส และอักษรตัวที่ 9 ของภาษารูซิน
ในภาษาเบลารุสและภาษารูซิน Ye และ Yo เป็นอักษรคนละตัวกัน และใช้แทนกันไม่ได้

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
ราปานูอี

**ราปานูอี** (หรือบางทีสะกดว่า ราปานุย) อาจหมายถึง

*เกาะราปานูอี หรือ เกาะอีสเตอร์
*ชาวราปานูอี
*ภาษาราปานูอี  
*ราปานูอี - ภาพยนตร์
ทิวเขารูเวนโซรี

ทิวเขารูเวนโซรี|thumb|250px|right
**ทิวเขารูเวนโซรี** (Ruwenzori Range) ตั้งอยู่บริเวณรอยต่อพรมแดนระหว่างประเทศยูกันดากับประเทศสาธารณรัฐประชาธิปไตยคองโก (เดิมคือประเทศซาเอียร์) ทิวเขารูเวนโซรีทอดตัวเป็นแนวยาวจากทิศตะวันออกเฉียงเหนือไปทางทิศตะวันตกเฉียงใต้ตามแนวชายแดนระหว่างยูกันดากับสาธารณรัฐฯ คองโก เป็นแนวยาวประมาณ 120 กิโลเมตร กว้าง 65 กิโลเมตร บริเวณทิวเขาเป็นหินแกรนิตที่ถูกแรงกดดันทำให้ถูกยกตัวขึ้นมาเมื่อหลายล้านปีที่แล้วและมีการทรุดลงอีกทำให้เกิดหุบเขาทรุด พิกัดทิวเขาแห่งนี้อยู่เหนือเส้นศูนย์สูตรขึ้นมาเพียง 48 กิโลเมตร แต่บนยอดเขากลับมีหิมะตลอดทั้งปีและปกคลุมไปด้วยธารน้ำแข็ง ทิวเขาแห่งนี้มียอดเขาที่สูงกว่าระดับ 4,877 เมตร ถึง 9 ลูก เขาสแตนลีย์เป็นเขาที่สูงที่สุดในทิวเขารูเวนโซรี มียอดเขามาร์เกรีตาเป็นยอดที่สูงสุด สูงกว่า 5,109 เมตร 

คำว่า "รูเวนโซรี" เป็นภาษาถิ่นแอฟริกาแปลว่า "ผู้บันดาลฝน" ซึ่งก็เป็นความจริงตามชื่อ เพราะว่ากระแสลมทางตะวันตกจะพัดความชื้นจากลุ่มน้ำคองโก พาดผ่านภูเขา แล้วถูกยกตัวสูงขึ้นตามภูเขาทำให้ไอน้ำถูกกลั่นตัวเป็นเกร็ดน้ำแข็งบริเวณยอดเขาและกลั่นตัวเป็นฝนบริเวณเชิงเขา ทำให้ภูเขามีเมฆปกคลุมอยู่ตลอดปี 

* **ยอดเขามาร์เกรีตา** 5,109 เมตร 
* **ยอดเขาสปีก** 4,890 เมตร 
* **ยอดเขาเบเกอร์** 4848 เมตร 
* **ยอดเขาเอมิน** 4798 เมตร 
* **ยอดเขาเจสซี** 4715 เมตร 
* **ยอดเขาลุยจี ดี ซาวอยา** 4627 เมตร

## การค้นพบ
เฮนรี สแตนลีย์ เดินทางไปสำรวจบริเวณแถบนั้นในปี ค.ศ. 1888 และตั้งค่ายพักแรมอยู่ทางตะวันตกเฉียงใต้ของทะเลสาบแอลเบิร์ตซึ่งเป็นที่ราบชื้นแฉะและมีหมอกลงจัด ขณะที่หมอกจางลงเขาได้พบทิวเขาที่มีขนาดใหญ่ ปกคลุมไปด้วยหิมะ ซึ่งเขาเป็นผู้ค้นพบด้วยด้วยว่าทิวเขาแห่งนี้เป็นต้นกำเนิดของแม่น้ำไนล์สีขาว

## พืชพรรณ
thumb|150px|left
บริเวณทิวเขาจะมีความชื้นแฉะในตอนล่างและมีหิมะปกคลุมตอนบนตลอดทั้งปี เพราะได้รับความชื้นจากที่ราบลุ่มแม่น้ำคองโก จึงมีพืชพรรณเกิดขึ้นมากมาย ที่ราบชื้นแฉะบริเวณตอนล่างจะต้นอ้อและหญ้าสูงกว่า 2 เมตรและเป็นที่ลุ่มหุบเขา เป็นถิ่นที่อยู่ของเสือดาวรูเวนโซรีซึ่งใกล้สูญพันธุ์แล้ว ส่วนที่ระดับความสูง 2,000 เมตร จะมีสภาพเป็นป่าที่อุดมสมบูรณ์ เป็นถิ่นอาศัยของสัตว์นานาชนิด ตั้งแต่ แมวป่าเซอร์วัล กิ่งก่าคามีเลียนสามเขา เหยี่ยวภูเขา เหยี่ยวดำ นกกระจิบ ในที่ระดับความสูง 3,350 เมตร นั้นไม่ค่อยมีสัตว์ให้พบเห็น แต่จะพบ ไลเคน ต้นกราวน์เซิล ต้นไม้เตี้ยในเขตอบอุ่นบางชนิดและเจริญเติบโตในที่สูงอีกมากมายในระดับนี้

## ธารน้ำแข็ง
มีธารน้ำแข็งที่มีชื่อเสียงกว่า 43 แห่ง ที่อยู่บนยอดเขาสูงถึง 6 ลูก มีพื้นที่ประมาณ 7 ตารางกิโลเมตร น้ำที่ละลายจากธารน้ำแข็งเหล่านี้ก็เป็นต้นกำเนินของแม่น้ำเซมลิกี ก่อนที่จะไหลกลายเป็นต้นกำเนิดแม่น้ำไนล์สีขาวในที่สุด

รูเวนโซรี
หมวดหมู่:ประเทศยูกันดา
หมวดหมู่:สาธารณรัฐประชาธิปไตยคองโก
กง ลี่

**กง ลี่** () นักแสดงหญิงชาวจีน ที่เคยมีชื่อเสียงโด่งดังเป็นอย่างมากในระดับนานาชาติ เธอได้รับการยกย่องว่าเป็น *ราชินีของวงการภาพยนตร์จีน* อีกทั้งยังเป็นสมาชิกสภาประชาชนของจีน และเป็นพรีเซ็นเตอร์ของเครื่องสำอางลอรีอัลในเอเชีย และยังเคยถูกจัดอันดับให้เป็นบุคคลที่งดงามที่สุดโดยนิตยสารพีเพิล

## ประวัติ
เกิดเมื่อ 31 ธันวาคม ค.ศ. 1965 ที่เมืองเฉิ่นหยาง มณฑลเหลียวหนิง ประเทศจีน มีพี่น้อง 4 คน กงลี่เป็นคนสุดท้อง กงลี่ได้ปริญญากิตติมศักดิ์จากวิทยาลัยนาฏศิลป์แห่งชาติที่กรุงปักกิ่ง สาขาการแสดง กงลี่ได้คบกับจางอี้โหมวเป็นเวลา 8 ปีแต่ได้เลิกรากัน ในปี ค.ศ. 1996 กงลี่ได้แต่งงานกับหวงเหว่ยหมิง นักธุรกิจชาวสิงคโปร์ ทั้งคู่มีบุตรด้วยกัน 1 คนและต่อมาหย่าร้างในปี ค.ศ. 2010 ในปี ค.ศ. 2019 กงลี่ได้แต่งงานใหม่กับฌ็อง มีแชล ฌาร์ นักดนตรีและนักแต่งเพลงชาวฝรั่งเศส

## ผลงาน

* Red Sorghum (พ.ศ. 2530)
* A Terracotta Warrior (พ.ศ. 2532)
* The Empress Dowager (พ.ศ. 2532)
* Mr. Sunshine (พ.ศ. 2532)
* Codename Cougar (พ.ศ. 2532)
* Ju Dou (พ.ศ. 2533)
* God of Gamblers III: Back to Shanghai (พ.ศ. 2534)
* Raise the Red Lantern (พ.ศ. 2534)
* Mary from Beijing (พ.ศ. 2535)
* The Story of Qiu Ju (พ.ศ. 2535)
* Flirting Scholar (พ.ศ. 2536)
* Farewell My Concubine (พ.ศ. 2536)
* 8 Guardians of Buddhism (พ.ศ. 2537)
* To Live (พ.ศ. 2537)
* The Great Conqueror's Concubine (พ.ศ. 2537)
* Shanghai Triad (พ.ศ. 2538)
* A Soul Haunted by Painting (พ.ศ. 2538)
* Temptress Moon (พ.ศ. 2539)
* Chinese Box (พ.ศ. 2540)
* The Emperor and the Assassin (พ.ศ. 2542)
* Breaking the Silence (พ.ศ. 2543)
* Zhou Yu's Train (พ.ศ. 2545)
* 2046 (พ.ศ. 2547)
* Eros (พ.ศ. 2547)
* Memoirs of a Geisha (พ.ศ. 2549)
* Miami Vice (พ.ศ. 2549)
* Curse of the Golden Flower ศึกโค่นบัลลังก์วังทอง (พ.ศ. 2550)
* Hannibal Rising (พ.ศ. 2550)
* Shanghai (2553)
* What women want (2554)
* The Monkey King 2 (2559)
* Saturday Fiction (2562)
* Leap หรือ Chinese Women's Volleyball Team (2563)
* Mulan (2563)

## อ้างอิง

## แหล่งข้อมูลอื่น
* กงลี่ ดาราจีนที่ได้รับการยกย่องว่าสวยที่สุดในโลกคนหนึ่ง คอลัมน์รู้ไปโม้ด มติชน 
* กงลี่ ฮองเฮาผู้เลอโฉม เดลินิวส์ 
* Gong Li Site 
* แฟนเพจกงลี่ https://www.facebook.com/GongLiTHFans

หมวดหมู่:นักแสดงจีน
หมวดหมู่:บุคคลจากเฉิ่นหยาง
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงหญิงจากมณฑลเหลียวหนิง
หมวดหมู่:นักแสดงหญิงชาวจีนในศตวรรษที่ 20
Є

**Ye** (Є, є) คืออักษรตัวหนึ่งในอักษรซีริลลิก ใช้เฉพาะในภาษายูเครน เพื่อออกเสียงสระ // (เย) ให้เหมือนกับ Ye (Е, е) ในภาษาเบลารุสและภาษารัสเซีย อักษรนี้เป็นรูปดั้งเดิมที่คล้ายกับอักษร Ye ในสมัยโบราณ

ไม่ควรสับสนระหว่างตัวอักษร Є กับเครื่องหมายสกุลเงินยูโร € ซึ่งมีสองขีดตรงกลาง

## การเปรียบเทียบอักษร

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
วัลคาไนเซชัน

thumb|400px|กระบวนการวัลคาไนเซชัน
**วัลคาไนเซชัน** () คือ การที่ยางทำปฏิกิริยากับกำมะถันในปริมาณที่พอเหมาะที่อุณหภูมิสูงกว่าจุดหลอมเหลวของกำมะถัน โดยกำมะถันที่นำมาทำปฏิกิริยาด้วยนี้จะสร้างพันธะโคเวเลนต์เชื่อมระหว่างโซ่พอลิเมอร์ให้เป็นโมเลกุลเดียวกัน ทำให้ยางมีคุณภาพคงตัวในอุณหภูมิต่าง ๆ มีความยืดหยุ่นได้ดีมากขึ้น ทนความร้อนและแสงแดด ละลายในตัวทำละลายได้ยากขึ้น เช่น ปกติยางธรรมชาติเมื่อได้รับความร้อนจะเหนียวและอ่อนตัว แต่เมื่ออุณหภูมิต่ำลงจะแข็งและเปราะ ฉะนั้นจึงต้องปรับคุณภาพของยางธรรมชาติ ก่อนนำมาใช้ประโยชน์ ปฏิกิริยานี้ถูกค้นพบโดยบังเอิญโดย ชาลส์ กู๊ดเยียร์ (Charles Goodyear)

## ระบบวัลคาไนซ์โดยกำมะถัน
ในระบบวัลคาไนซ์ยางโดยกำมะถันนั้นสามารถแบ่งออกได้เป็น 3 ประเภท ขึ้นกับลักษณะการใช้กำมะถันในการเกิดพันธะเชื่อมโยงระหว่างโมเลกุลของยาง คือ

# ระบบวัลคาไนซ์แบบปกติ (Conventional Vulcanized System, C.V.)
# ระบบวัลคาไนซ์แบบกึ่งประสิทธิภาพ (Semi-Efficiently Vulcanized System, Semi-E.V.)
# ระบบวัลคาไนซ์แบบมีประสิทธิภาพ (Efficiently Vulcanized System, E.V.) โดยส่วนใหญ่การวัลคาไนซ์ในระบบปกติ (C.V.) จำนวนอะตอมของกำมะถันที่ใช้ในพันธะเชื่อมโยงจะเป็นแบบใช้กำมะถันมากกว่าหนึ่งอะตอมต่อหนึ่งพันธะ (polysulfidic crosslink) ดังนั้นจึงได้มีการปรับปรุงให้เกิดพันธะที่ดีขึ้น ให้เป็นแบบการใช้กำมะถันหนึ่งอะตอมต่อหนึ่งพันธะเชื่อมโยง (monosulfidic crosslink) โดยการเพิ่มสัดส่วนของสารตัวเร่งในกลุ่มไธยูแรมไดซัลไฟด์ กับซัลฟินาไมด์ ซึ่งเป็นสารตัวเร่งที่มีสมบัติเป็นสารให้กำมะถัน (sulfur donor) ต่อกำมะถันให้สูงขึ้น มีการเริ่มใช้วิธีนี้ตั้งแต่ปี ค.ศ. 1950 ซึ่งในระบบนี้จะทำให้สมบัติทนต่อความร้อนที่ดีขึ้นในยางธรรมชาติ และให้ความต้านทานต่อความล้าที่ดีขึ้นในยางเอสบีอาร์ แต่สมบัติเชิงกลทั่วไป เช่น โมดูลัส, ระยะยืดเมื่อขาด ในระบบนี้ไม่ดีเท่าระบบปกติ ในระบบอีวีนี้จะใช้กำมะถัน 0.3-0.8 phr และสารตัวเร่ง 6.0-2.5 phr

## อ้างอิง

หมวดหมู่:กระบวนการทางเคมี
หมวดหมู่:ปฏิกิริยาเคมี
หมวดหมู่:ยาง
พระเจ้าไปยิกาเธอ กรมหลวงนรินทรเทวี

**พระเจ้าไปยิกาเธอ กรมหลวงนรินทรเทวี** [อ่าน นะรินทอนเทวี] หรือ **เจ้าครอกวัดโพธิ์** พระนามเดิม **กุ** (*ไม่ปรากฏ* — พ.ศ. 2370) เป็นพระธิดาลำดับที่ 6 ในสมเด็จพระปฐมบรมมหาชนก ประสูติแต่พระน้องนางของพระอัครชายา

## พระประวัติ
พระเจ้าไปยิกาเธอ กรมหลวงนรินทรเทวี มีพระนามเดิมว่า **กุ** เป็นพระกนิษฐาต่างพระชนนีในพระบาทสมเด็จพระพุทธยอดฟ้าจุฬาโลกมหาราช ประสูติในสมัยกรุงศรีอยุธยา เมื่อพระบาทสมเด็จพระพุทธยอดฟ้าจุฬาโลกมหาราชทรงปราบดาภิเษกเป็นพระมหากษัตริย์แห่งราชวงศ์จักรี ทรงสถาปนาพระองค์ขึ้นเป็น *พระองค์เจ้ากุ* ในรัชสมัยพระบาทสมเด็จพระพุทธเลิศหล้านภาลัยทรงมีพระยศเป็น*พระเจ้าบรมวงศ์* สิ้นพระชนม์ในรัชสมัยพระบาทสมเด็จพระนั่งเกล้าเจ้าอยู่หัว เมื่อปีกุน จ.ศ. 1189 ตรงกับ พ.ศ. 2370 ได้รับพระราชทานเพลิงพระศพ ณ พระเมรุ ท้องสนามหลวง เมื่อวันอาทิตย์ แรม 14 ค่ำ เดือน 6 ปีชวด สัมฤทธิศก จ.ศ. 1190

ถึงวันที่ 10 มีนาคม พ.ศ. 2395 พระบาทสมเด็จพระจอมเกล้าเจ้าอยู่หัวโปรดเกล้าให้สถาปนาพระอัฐิเป็น*กรมหลวงนรินทรเทวี*  

กรมหลวงนรินทรเทวี มีพระสวามีชื่อหม่อมมุก ซึ่งต่อมาได้รับโปรดเกล้าฯ ให้เป็นกรมหมื่นนรินทรพิทักษ์ มีพระโอรส 2 พระองค์ คือ
# กรมหมื่นนรินทรเทพ
# กรมหมื่นนเรนทรบริรักษ์
และเจ้านายที่สืบเชื้อสายจากพระองค์ ถือว่าอยู่ในราชสกุลนรินทรกุล วังของพระองค์อยู่ติดกับวัดพระเชตุพนวิมลมังคลารามราชวรมหาวิหาร (วัดโพธิ์) อีกทั้งขณะยังดำรงพระชนม์ชีพพระองค์ยังมิได้ทรงกรม ชาววังจึงเอ่ยพระนามว่า *เจ้าครอกวัดโพธิ์* (เจ้าครอก เป็นคำที่ใช้เรียกเจ้านายที่ยังไม่ได้ทรงกรม) 

สมเด็จพระเจ้าบรมวงศ์เธอ กรมพระยาดำรงราชานุภาพ ทรงพบบันทึกจำนวนหนึ่งเล่มสมุดไทย เมื่อ พ.ศ. 2451 โดยไม่ทราบว่าใครเป็นผู้แต่ง และได้นำขึ้นทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัว ได้มีพระบรมราชวินิจฉัยว่าผู้แต่งน่าจะเป็นกรมหลวงนรินทรเทวี และทรงตั้งชื่อหนังสือนี้ว่า *"[[จดหมายเหตุความทรงจำของกรมหลวงนรินทรเทวี|จดหมายเหตุความทรงจำของพระเจ้าไปยิกาเธอ กรมหลวงนรินทรเทวี]] (เจ้าครอกวัดโพธิ์) ตั้งแต่จุลศักราช ๑๑๒๙ ถึงจุลศักราช ๑๑๘๒ เป็นเวลา ๕๓ ปี"*

## พระเกียรติยศ

## พระอิสริยยศ

* ไม่ปรากฏ : กุ
* พ.ศ. 2325 : พระเจ้าน้องนางเธอ พระองค์เจ้ากุ
* สมัยรัชกาลที่ 4 : พระเจ้าอัยยิกาเธอ พระองค์เจ้ากุ กรมหลวงนรินทรเทวี (สถาปนาพระอัฐิ)
* สมัยรัชกาลที่ 5 : พระเจ้าไปยิกาเธอ พระองค์เจ้ากุ กรมหลวงนรินทรเทวี (สถาปนาพระอัฐิ)

## พงศาวลี




## ดูเพิ่ม
* พระปฐมวงศ์ในพระบรมราชวงศ์จักรี 

## อ้างอิง
; เชิงอรรถ

; บรรณานุกรม

* 
* 
* 
* 
* 

หมวดหมู่:รัชกาลที่ 1
หมวดหมู่:พระองค์เจ้าหญิง
หมวดหมู่:กรมหลวง
หมวดหมู่:พระโอรสธิดาในสมเด็จพระปฐมบรมมหาชนก

หมวดหมู่:พระกุลเชษฐ์ในราชวงศ์จักรี
หมวดหมู่:นักจดบันทึกประจำวัน
ปุรันทาร สิงห์

[thumb|200px|ดินแดนของ[อาณาจักรอาหมในช่วงสุดท้ายก่อนการล่มสลาย]]
**ปุรันทาร สิงห์** (Purandar Singha) เป็นกษัตริย์องค์สุดท้ายของอาณาจักรอาหม ครองราชย์ครั้งแรก พ.ศ. 2361 - 2362 ครองราชย์ครั้งที่สองภายใต้การปกครองของสหราชอาณาจักร พ.ศ. 2377 - 2382 ภายหลังพระองค์ได้ถูกถอดออกจากตำแหน่งโดยมีผู้แทนจากเจ้าอาณานิคมขึ้นมาปกครองแทน

## ประวัติ
**เจ้าหลวงปุรันทาร สิงห์** (Purandar Singha) พระโอรสในพระชะนาถซึ่งเป็นพระราชนัดดา(หลานปู่)ของสุรามฟ้า เมื่อบุรฮา โกฮาอินได้อัญเชิญให้พระชะนาถที่พำนักอยู่ที่สิลมาริขึ้นเป็นคู่แข่งในราชบัลลังก์ของจันทรกานต์ ซึ่งพระชะนาถก็ยินยอมตกลงด้วย และได้เข้าร่วมกับบุรฮา โกฮาอิน ซึ่งยกกำลังทหารเคลื่อนขึ้นมายังจอรหาต จันทรกานต์ทรงหลบหนีไปรังปุระ ปล่อยให้เทกา พูคานอยู่รักษาจอรหาต บุรฮา โกฮาอินสามารถเข้ายึดจอรหาตได้และเทกา พูคานถูกสังหาร เหตุการณ์เหล่านี้เกิดขึ้นในเดือนกุมภาพันธ์ พ.ศ. 2461

พระชะนาถจึงได้ผลิตเหรียญกษาปณ์สลักพระนามของพระองค์ แต่เกิดระลึกกันว่าพระชะนาถไม่มีสิทธิครองราชบัลลังก์ ฉะนั้นปุรันทาร สิงห์ซึ่งเป็นโอรส จึงได้รับแต่งตั้งให้เป็นกษัตริย์แทน จันทรกานต์(สุทินฟ้า) ถูกจับ และถูกตัดพระกรรณข้างขวา เพื่อเป็นเครื่องหมายว่าพระองค์ไม่มีสิทธิในราชบัลลังก์ต่อไป

มิตรสหายของบาร์ พูคานที่ถูกฆ่าตาย ได้หลบหนีมายังพม่า และได้กราบทูลกษัตริย์พม่านั้นให้ทรงทราบเหตุการณ์ในอัสสัม กองทหารกองหนึ่งภายใต้การนำของนายพล อะลา มิงกิ (Ala Mingi) (หรือ *เกียว มิงยี่* ตามที่นายโรบินสันเรียก) ถูกส่งออกจากเมืองหลวง และได้มาถึงอัสสัมในกุมภาพันธ์ พ.ศ.๒๓๖๒ ฝ่ายอาหมทำการต่อต้านที่  นาสิระ (Nazira) อย่างแข็งขัน แต่เมื่อการสู้รบเข้าที่คับขัน แม่ทัพอาหมก็เกิดเสียขวัญ กองทหารอาหมถูกโจมตี จนต้องถอยร่อนไปยังจอรหาตอย่างรีบเร่ง ปุรันทาร สิงห์เสด็จหนีไปโกหาติโดยทันที ปุรันทาร สิงห์ครองราชย์ครั้งแรกได้ ๑ ปี

เป็นเวลาเกินกว่าหนึ่งปีที่ปุรันทาร สิงห์ ได้รวบรวมผู้คนขึ้นที่ทุอารส์(Duars) ซึ่งอยู่ในเขตภูฏาน โดยได้รับการช่วยเหลือจาก นายโรเบิร์ต บรูซ(Mr.Robert Bruce) ซึ่งอาศัยที่โยคิโฆปะเป็นเวลานานแล้ว เขาได้รับอนุมัติจากทหารของบริษัท ให้ทำหน้าที่จัดซื้ออาวุธปืนและกระสุนจากกัลกัตตา ก่อนสิ้นเดือนพฤษภาคม พ.ศ.๒๓๖๔  นายบรูซได้นำกำลังทัพที่จัดตั้งใหม่นี้ ไปที่ทุอารส์ตะวันออก แต่ถูกทหารของจันทรกานต์ ตีแตกไป นายบรูซตกเป็นเชลย แต่ได้รับการปล่อยตัวเมื่อรับว่าจะช่วยราชการของฝ่ายชนะในกันยายน

ในขณะเดียวกันทหารพม่าบนฝั่งเหนือแม่น้ำพรหมบุตรถูกกองทหารของปุรันทาร สิงห์ รังควานติดๆกันหลายครั้ง ปุรันทาร สิงห์ได้ชุมนุมพลในเขตภูฏานหลังที่พ่ายแพ้เมื่อไม่นานมานี้ แม่ทัพพม่าส่งจดหมายส่งยืดยาวไปยังผู้สำเร็จราชการอังกฤษ ประท้วงการที่อังกฤษอำนวยการช่วยเหลือแก่กษัตริย์อาหม พร้อมขอร้องให้อังกฤษถอนตัวออกจากเรื่องนี้ แต่ก็ไม่ได้ผล นอกจากจะลงโทษคุมขังบุรฮา โกฮาอิน ฐานที่ทำให้เรื่องเกิดความล้าช้า 

ต่อมาเมื่อพม่ารบแพ้อังกฤษในปี พ.ศ.๒๓๖๙ มีการลงนามในสนธิสัญญายันดะโบ ว่าพม่าจะยอมสละสิทธิในแคว้นอัสสัม กจร และเชนเตีย อังกฤษจึงมาปกครองอาณาจักรอาหมแทน โดยปล่อยให้อาณาจักรอาหมว่างกษัตริย์ เป็นเวลา ๗ ปี 

หลังจากนั้นทางการอังกฤษก็แต่งตั้ง ปุรันทาร สิงห์ ขึ้นเป็นกษัตริย์อีกครั้งหนึ่งในปี พ.ศ.๒๓๗๗ แต่ไม่นานพระองค์ก็ถูกปลดออกจากตำแหน่ง โดยมีผู้แทนอังกฤษขึ้นปกครองแทน โดยปุรันทาร สิงห์ ครองราชย์ครั้งที่ ๒ ได้ ๕ ปี

## อ้างอิง

* งานค้นคว้าเรื่องชนชาติไทย ของ พลตรี หลวงวิจิตรวาทการ

## ดูเพิ่ม
* ราชวงศ์อาหม

หมวดหมู่:พระมหากษัตริย์อาหม
หมวดหมู่:อาณาจักรอาหม
หมวดหมู่:เจ้าแผ่นดินที่ถูกปลดจากราชบัลลังก์
สมเด็จพระเจ้าพี่นางเธอ เจ้าฟ้ากรมพระศรีสุดารักษ์

**สมเด็จพระเจ้าพี่นางเธอ เจ้าฟ้ากรมพระศรีสุดารักษ์** (24 ตุลาคม พ.ศ. 2277 - 28 กรกฎาคม พ.ศ. 2342) มีพระนามเดิมว่า **แก้ว** เป็นพระธิดาพระองค์ที่สองในสมเด็จพระปฐมบรมมหาชนก ประสูติแต่พระอัครชายา (หยก) ในสมัยกรุงศรีอยุธยา และเป็นพระชนนีในสมเด็จพระศรีสุริเยนทราบรมราชินี เป็นพระอัยยิกาในพระบาทสมเด็จพระจอมเกล้าเจ้าอยู่หัวและพระบาทสมเด็จพระปิ่นเกล้าเจ้าอยู่หัว เป็นพระปัยยิกาในพระบาทสมเด็จพระจุลจอมเกล้าเจ้าอยู่หัว

## พระประวัติ
สมเด็จพระเจ้าพี่นางเธอ เจ้าฟ้ากรมพระศรีสุดารักษ์ มีพระนามเดิมว่า แก้ว เป็นพระธิดาพระองค์ที่สองในสมเด็จพระปฐมบรมมหาชนก ประสูติแต่พระอัครชายา (หยก) ในสมัยกรุงศรีอยุธยา

ได้รับสถาปนาเป็น **สมเด็จพระเจ้าพี่นางเธอ เจ้าฟ้ากรมพระศรีสุดารักษ์** เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกในปี พ.ศ. 2325

สมเด็จพระเจ้าพี่นางเธอ เจ้าฟ้ากรมพระศรีสุดารักษ์ กับเจ้าขรัวเงิน แซ่ตัน พระภัสดาผู้เป็นคหบดีชาวจีนเชื้อสายขุนนางจีนในกรุงปักกิ่ง มีพระโอรสธิดาด้วยกัน 6 พระองค์ คือ
# สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ เป็นต้น'''ราชสกุลเทพหัสดิน'''
# สมเด็จพระสัมพันธวงศ์เธอ เจ้าฟ้ากรมขุนอนัคฆนารี 
# สมเด็จพระสัมพันธวงศ์เธอ เจ้าฟ้าขุนเณร (สิ้นพระพระชนม์เมื่อพระชันษา 7 ปี)
# สมเด็จพระศรีสุริเยนทราบรมราชินี พระนามเดิม *บุญรอด* เป็นพระอัครมเหสีในพระบาทสมเด็จพระพุทธเลิศหล้านภาลัย
#สมเด็จพระสัมพันธวงศ์เธอ เจ้าฟ้ากรมหลวงพิทักษมนตรี เป็นต้น'''ราชสกุลมนตรีกุล'''
# สมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ เป็นต้น'''ราชสกุลอิศรางกูร'''

สมเด็จพระเจ้าพี่นางเธอ เจ้าฟ้ากรมพระศรีสุดารักษ์นั้น มีพระตำหนักอยู่เบื้องหลังหมู่พระที่นั่งดุสิตมหาปราสาท และพระวิมานรัตยา เรียกว่าพระตำหนักแดง ได้ทรงราชการทรงกำกับเครื่องใหญ่ในโรงวิเศษต้น และการสะดึงและอื่น ๆ เป็นหลายอย่าง

สมเด็จพระเจ้าพี่นางเธอ เจ้าฟ้ากรมพระศรีสุดารักษ์ สิ้นพระชนม์ในรัชกาลที่ 1 เมื่อวันอาทิตย์ แรม 11 ค่ำ เดือน 8 ปีมะแม จ.ศ. 1161 ตรงกับวันที่ 28 กรกฎาคม พ.ศ. 2342 พระชันษา 60 ปีเศษ

## พระเกียรติยศ
### พระราชอิสริยยศ
*24 ตุลาคม พ.ศ. 2277 - 6 เมษายน พ.ศ. 2325 : แก้ว
*6 เมษายน พ.ศ. 2325 - 28 กรกฎาคม พ.ศ. 2342 : สมเด็จพระเจ้าพี่นางเธอ เจ้าฟ้ากรมพระศรีสุดารักษ์

## ในวัฒนธรรมสมัยนิยม
มีนักแสดงผู้รับบท สมเด็จพระเจ้าพี่นางเธอ เจ้าฟ้ากรมพระศรีสุดารักษ์ ได้แก่

* นันทกา มลศรีวัตร จากละครเรื่อง ทหารเสือพระเจ้าตาก (2527)

## พงศาวลี

## ดูเพิ่ม
* พระปฐมวงศ์ในพระบรมราชวงศ์จักรี

## อ้างอิง
; เชิงอรรถ

; บรรณานุกรม

* 
* 
* 

## แหล่งข้อมูลเพิ่มเติม

* สุนทรี อาสะไวย์. (2544). ผู้หญิงกับอำนาจในประวัติศาสตร์รัตนโกสินทร์: ศึกษากรณี สมเด็จพระพี่นางทั้งสองในพระบาทสมเด็จพระพุทธยอดฟ้าจุฬาโลกมหาราช. ใน *กระจกหลายด้านฉายประวัติศาสตร์*. บรรณาธิการโดย กาญจนี ละอองศรี. หน้า 95-124. กรุงเทพฯ: มติชน, 2544.

หมวดหมู่:เจ้าฟ้าหญิง
หมวดหมู่:กรมพระ
หมวดหมู่:พระโอรสธิดาในสมเด็จพระปฐมบรมมหาชนก
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:เจ้าฟ้าชั้นโท
จูแมนจี้

**จูแมนจี้** เป็นหนังสือวรรณกรรมสำหรับเด็ก แต่งโดย คริส แวน ออลส์เบิร์ก (Chris Van Allsburg) 

มีการนำเรื่องจูแมนจี้มาสร้างเป็นภาพยนตร์ในชื่อเดียวกันเมื่อปี ค.ศ. 1995 ซึ่งเป็นภาพยนตร์ที่ได้รับการกล่าวขวัญถึงมากที่สุดเรื่องหนึ่ง และสำหรับผู้ที่เคยชมยังคงจดจำได้มาจนถึงทุกวันนี้ ในไทยใช้ชื่อภาพยนตร์ว่า *[[จูแมนจี้ เกมดูดโลกมหัศจรรย์]]* ภาพยนตร์นำแสดงโดย โรบิน วิลเลียมส์ เนื้อเรื่องเกี่ยวกับ การเล่นเกมจูแมนจี้ ที่เป็นลักษณะเกมกระดานที่มีช่องเดินคล้ายกับเกมบันไดงู ซึ่งในกระดานจะเป็นภาพของป่า เมื่อผู้เล่นเดินตกลงในช่องในเกม ก็มีสัตว์ป่าปรากฏขึ้นมาจริงๆ

คำว่า จูแมนจี้ มาจากภาษาซูลู แปลว่า มีปรากฏการณ์หลากหลากหลาย

นอกจากเรื่องจูแมนจี้นี้แล้ว ยังมีวรรณกรรมที่เขียนโดยผู้เขียนเดียวกันนี้ ทั้งยังสร้างเป็นภาพยนตร์เช่นเดียวกัน ในลักษณะเรื่องคล้ายคลึงกัน เสมือนเป็นภาคต่อของเรื่องจูแมนจี้นี้ในเรื่อง "ZATHURA"

## อ้างอิง

## ดูเพิ่ม
* จูแมนจี้ เกมดูดโลกมหัศจรรย์ 
* จูแมนจี้ เกมดูดโลกบุกป่ามหัศจรรย์ 
* ซาทูร่า เกมทะลุมิติจักรวาล 

หมวดหมู่:วรรณกรรมในปี พ.ศ. 2524
หมวดหมู่:วรรณกรรมอเมริกัน
หมวดหมู่:วรรณกรรมเยาวชน
หมวดหมู่:จินตนิมิต
หมวดหมู่:ภาพยนตร์ผจญภัยแฟนตาซี
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์โดยวอร์เนอร์บราเธอร์ส
หนังสือชี้ชวน

**หนังสือชี้ชวน** เป็นเอกสารที่บริษัทจัดการเป็นผู้ออกเพื่อเผยแพร่ให้นักลงทุนทราบ โดยมีที่ปรึกษาทางการเงินเป็นผู้ให้คำแนะนำในการจัดทำ มีหลายประเภท เช่น
* หนังสือชี้ชวนเสนอขายหุ้น
* หนังสือชี้ชวนเสนอขายหน่วยลงทุนของกองทุนรวม

## หนังสือชี้ชวนเสนอขายหุ้น

## หนังสือชี้ชวนเสนอขายหน่วยลงทุนของกองทุนรวม
แบ่งเป็น 2 ส่วน
# ส่วนสรุปข้อมูลสำคัญที่ผู้ลงทุนควรทราบ
# ส่วนของข้อมูลโครงการ

หมวดหมู่:ตลาดหลักทรัพย์
สัมพัทธภาพทางความรู้

**สัมพัทธภาพทางความรู้**  (knowledge relativity) ในทางปรัชญาคือความคิดที่ว่าความรู้สามารถแสดงความสัมพันธ์ระหว่าง ผู้ให้ความรู้ เพื่อการติดต่อสื่อสาร และ ให้บรรลุเป้าหมาย โดยมีสามสิ่งคือ ผู้ที่ได้ความรู้ ผู้ที่ ให้ความรู้ และผู้สังเกตการณ์

หมวดหมู่:ความรู้
สมเด็จพระเจ้าพี่นางเธอ เจ้าฟ้ากรมพระเทพสุดาวดี

**สมเด็จพระเจ้าบรมวงศ์เธอ เจ้าฟ้ากรมพระเทพสุดาวดี** (พ.ศ. 2272 - 22 พฤศจิกายน พ.ศ. 2342) พระนามเดิม **สา** เป็นพระธิดาพระองค์ใหญ่ในสมเด็จพระปฐมบรมมหาชนก ประสูติแต่พระอัครชายา (หยก) เป็นพระโสทรเชษฐภคินีพระองค์ใหญ่ในพระบาทสมเด็จพระพุทธยอดฟ้าจุฬาโลกมหาราช และเป็นพระกุลเชษฐ์พระองค์แรกในราชวงศ์จักรี

## พระประวัติ
สมเด็จพระเจ้าบรมวงศ์เธอ เจ้าฟ้ากรมพระเทพสุดาวดี มีพระนามเดิมว่า สา เป็นพระธิดาพระองค์ใหญ่ในสมเด็จพระปฐมบรมมหาชนก ประสูติแต่พระอัครชายา (หยก) เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกเป็นปฐมกษัตริย์แห่งราชวงศ์จักรีในปี พ.ศ. 2325 โปรดให้สถาปนาเป็น*กรมพระเทพสุดาวดี* ตั้งเจ้ากรมเป็นพระยาเป็นกรณีพิเศษ จึงนิยมออกพระนามว่า*กรมพระยาเทพสุดาวดี*

สมเด็จพระเจ้าบรมวงศ์เธอ เจ้าฟ้ากรมพระเทพสุดาวดี เสกสมรสกับหม่อมเสม ที่พระอินทรรักษา เจ้ากรมพระตำรวจฝ่ายกรมพระราชวังบวรสถานมงคลสมัยกรุงศรีอยุธยา มีพระโอรสธิดา 4 พระองค์ คือ
# **[[สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์|กรมพระราชวังบวรสถานพิมุข]]** (วังหลัง) พระนามเดิม *ทองอิน* พระโอรสองค์ที่ 1 แต่เดิมเฉลิมพระยศเป็นกรมหลวงอนุรักษ์เทเวศร์
# **[[สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์]]** พระนามเดิม *บุญเมือง* พระโอรสองค์ที่ 2
# **[[สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ]]** พระนามเดิม *ทองจีน* พระโอรสองค์ที่ 3 เป็นต้นราชสกุลนรินทรางกูร
# **[[สมเด็จพระสัมพันธวงศ์เธอ เจ้าฟ้าทองคำ]]** ไม่มีเจ้ากรมต่างหาก แต่เป็นสังกัดในกรมพระยาเทพสุดาวดี

สมเด็จพระเจ้าบรมวงศ์เธอ เจ้าฟ้ากรมพระเทพสุดาวดี สิ้นพระชนม์ในรัชกาลที่ 1 เมื่อวันศุกร์ แรม 10 ค่ำ เดือน 12 ปีมะแม จ.ศ. 1161 ตรงกับ วันที่ 22 พฤศจิกายน พ.ศ. 2342 พระชันษา 69 ปี พระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าโปรดกระหม่อมพระราชทานพระโกศกุดั่นใหญ่หุ้มทองคำทรงพระศพ ประดิษฐานพระศพไว้ ณ พระที่นั่งดุสิตมหาปราสาท และมีพระราชพิธีพระราชทานเพลิงพระศพ เมื่อข้างขึ้น เดือน 6 พ.ศ. 2343

## พงศาวลี

## ดูเพิ่ม
* พระปฐมวงศ์ในราชวงศ์จักรี

## หมายเหตุ
 การออกพระนามว่า**กรมพระยาเทพสุดาวดี** เป็นการเข้าใจผิด เพราะรัชกาลที่ 1 และรัชกาลอื่นต่อมาจนตลอดรัชกาลที่ 3 พระยศเจ้านายต่างกรม “กรมพระ” ยังเป็นชั้นสูงสุดเหมือนอย่างครั้งกรุงศรีอยุธยา

## อ้างอิง
; เชิงอรรถ

;บรรณานุกรม

* ทิพากรวงศ์ (ขำ บุนนาค). พระราชพงศาวดารกรุงรัตนโกสินทร์ รัชกาลที่ ๑. *ห้องสมุดดิจิทัลวชิรญาณ*. 11 สิงหาคม พ.ศ. 2531. สืบค้นเมื่อ 21 สิงหาคม พ.ศ. 2560.
* 
* 

## อ่านเพิ่มเติม
* สุนทรี อาสะไวย์. (2544). ผู้หญิงกับอำนาจในประวัติศาสตร์รัตนโกสินทร์: ศึกษากรณี สมเด็จพระพี่นางทั้งสองในพระบาทสมเด็จพระพุทธยอดฟ้าจุฬาโลกมหาราช. ใน *กระจกหลายด้านฉายประวัติศาสตร์*. บรรณาธิการโดย กาญจนี ละอองศรี. กรุงเทพฯ: มติชน. 2544. หน้า 95–124. 

หมวดหมู่:เจ้าฟ้าหญิง
หมวดหมู่:กรมพระ
หมวดหมู่:พระโอรสธิดาในสมเด็จพระปฐมบรมมหาชนก
หมวดหมู่:พระกุลเชษฐ์ในราชวงศ์จักรี
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:เจ้าฟ้าชั้นโท
สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ

**สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ** (พ.ศ. 2300 - พ.ศ. 2340) มีพระนามเดิมว่า **ทองจีน** เป็นพระโอรสในสมเด็จพระเจ้าพี่นางเธอ เจ้าฟ้ากรมพระเทพสุดาวดี กับพระอินทรรักษา (เสม) ประสูติในสมัยอาณาจักรอยุธยา เป็นพระภาคิไนยในพระบาทสมเด็จพระพุทธยอดฟ้าจุฬาโลกมหาราช ในสมัยอาณาจักรธนบุรี ทรงดำรงตำแหน่งเป็นหลวงฤทธินายเวร มหาดเล็กรักษาพระองค์ในสมเด็จพระเจ้ากรุงธนบุรี ปี พ.ศ. 2324 เป็นอุปทูตร่วมกับคณะราชทูตไทย (พระยาศรีธรรมมาธิราช) ไปสัมพันธไมตรีและค้าขายที่เมืองจีน โดยออกเดินทางเมื่อวันอาทิตย์ เดือน 7 แรม 11 ค่ำ ปีฉลู พ.ศ. 2324 เพื่อไปถวายพระราชสาสน์และบรรณาการแก่จักรพรรดิเฉียนหลงที่กรุงปักกิ่ง ระหว่างเดินทางได้แวะพักและทำการค้าที่ ที่มณฑลกวางตุ้ง กลับจากกรุงปักกิ่งเมื่อเหตุการณ์ผลัดแผ่นดิน ในวันที่ 6 เมษายน 2325 ได้ผ่านพ้นไปแล้ว ในครั้งศึกสงครามเก้าทัพ พ.ศ. 2328 ร่วมออกรบกับสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ (พระเชษฐา) เป็นกองหลวงป้องกันทัพที่ 8 ของพม่า (นำทัพโดย เมยโนสีหปติ) ที่ปากน้ำพิงนครสวรรค์ และ สามารถขับไล่กองทัพพม่าไปได้

พระองค์ประทับอยู่ที่วังสวนมังคุด บริเวณใกล้กับวัดระฆัง ซึ่งพระบาทสมเด็จพระพุทธยอดฟ้าจุฬาโลกมหาราช พระราชทานให้ ปัจจุบันยังคงเหลือแนวกำแพงอิฐเก่าอยู่ในบริเวณชุมชนวัดระฆัง 

สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ สิ้นพระชนม์เมื่อ พ.ศ. 2340 สิริพระชันษา 41 ปี พระราชทานเพลิงพระศพ ณ พระเมรุ ท้องสนามหลวง 

พระองค์ทรงเป็นต้น ราชสกุลนรินทรางกูร มีพระโอรสและพระธิดา คือ

# **หม่อมเจ้าม่วง นรินทรางกูร** (ประสูติเมื่อ พ.ศ. 2320)
# **พระวงศ์เธอ พระองค์เจ้าชายเข่ง** (สิ้นชีพิตักษัย ในสมัยรัชกาลที่ 4)
# **หม่อมเจ้าสมพงศ์ นรินทรางกูร** (ประสูติเมื่อ พ.ศ. 2334)
# **หม่อมเจ้าหญิงนิรมล นรินทรางกูร** (ประสูติเมื่อ พ.ศ. 2334 พระราชทานเพลิง ณ วัดสระเกศ พ.ศ. 2398)
# **หม่อมเจ้าสมร่าง นรินทรางกูร** (ประสูติเมื่อ พ.ศ. 2335)
# **หม่อมเจ้าจั่น นรินทรางกูร** บางแห่งว่าชื่อหม่อมเจ้าจันทร์ มีธิดา คือ หม่อมราชวงศ์ดาวเรือง นรินทรางกูร ผู้เป็นมารดาของเจ้าจอมสว่างพระสนมในรัชกาลที่ 5
# **หม่อมเจ้านุ่ม นรินทรางกูร** (สิ้นชีพิตักษัยเมื่อเดือนมกราคม พ.ศ. 2386)
# **หม่อมเจ้าหญิงจอ นรินทรางกูร**
# **หม่อมเจ้าเกษ นรินทรางกูร**
# **หม่อมเจ้าลิ้นจี่ นรินทรางกูร**
# **หม่อมเจ้าหญิงกฤษณา นรินทรางกูร**
# **หม่อมเจ้าชายดาว นรินทรางกูร**  (ประสูติเมื่อ พ.ศ. 2339 สิ้นชีพิตักษัยเมื่อวันที่ 19 ธันวาคม พ.ศ. 2417 สิริชนมายุ 79 ปี)
# **[[หม่อมเจ้าองุ่น นรินทรางกูร|หม่อมเจ้าหญิงองุ่น นรินทรางกูร]]** (สิ้นชีพิตักษัยเมื่อ พ.ศ. 2359)
# **หม่อมเจ้าป้อม นรินทรางกูร**

## ในวัฒนธรรมสมัยนิยม
มีนักแสดงผู้รับบท สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ ได้แก่

* นัย สุขสกุล จากละครเรื่อง สงครามเก้าทัพ (2531)

## พงศาวลี




## อ้างอิง

หมวดหมู่:รัชกาลที่ 1
หมวดหมู่:สมเด็จพระสัมพันธวงศ์เธอ
หมวดหมู่:เจ้าฟ้าชาย
นรินทรรณเรศร์

หมวดหมู่:บุคคลในประวัติศาสตร์กรุงรัตนโกสินทร์
สมเด็จพระเจ้าน้องยาเธอ เจ้าฟ้ากรมหลวงจักรเจษฎา

**สมเด็จพระเจ้าน้องยาเธอ เจ้าฟ้ากรมหลวงจักรเจษฎา** (พ.ศ. 2303 – 4 กุมภาพันธ์ พ.ศ. 2350) มีพระนามเดิมว่า **ลา** เป็นพระราชโอรสในสมเด็จพระปฐมบรมมหาชนก ประสูติแต่เจ้าจอมมารดามา เป็นพระราชอนุชาต่างพระมารดาในพระบาทสมเด็จพระพุทธยอดฟ้าจุฬาโลกมหาราช

## พระประวัติ
สมเด็จพระเจ้าน้องยาเธอ เจ้าฟ้ากรมหลวงจักรเจษฎา หรือพระนามเดิมว่า **ลา** ประสูติในปี พ.ศ. 2303 เป็นพระโอรสลำดับที่ 7 ในสมเด็จพระปฐมบรมมหาชนก ประสูติแต่เจ้าจอมมารดามา จึงเป็นพระราชอนุชาต่างพระชนนีในพระบาทสมเด็จพระพุทธยอดฟ้าจุฬาโลกมหาราช 

หลังการเสียกรุงศรีอยุธยาครั้งที่สองในปี พ.ศ. 2310 เจ้าฟ้าลาทรงติดตามสมเด็จพระปฐมบรมมหาชนกกับเจ้าจอมมารดาไปประทับที่เมืองพิษณุโลกจนพระบิดาเสด็จสวรรคต พระองค์จึงได้ปลงพระศพและนำพระอัฐิมาถวายพระบาทสมเด็จพระพุทธยอดฟ้าจุฬาโลกมหาราช และในวันที่ 10 มิถุนายน พ.ศ. 2325 พระบาทสมเด็จพระพุทธยอดฟ้าจุฬาโลกมหาราชทรงสถาปนาพระราชอนุชาเป็น **สมเด็จพระเจ้าน้องยาเธอ เจ้าฟ้ากรมหลวงจักรเจษฎา** ให้ประทับอยู่นิเวศน์เดิมของกรมพระราชวังบวรสถานมงคล เมื่อปี พ.ศ. 2328 ทรงรับราชการเป็นยกกระบัตรทัพในสงครามเก้าทัพ และร่วมตีเมืองเชียงใหม่กับสมเด็จพระบวรราชเจ้ามหาสุรสิงหนาท

สมเด็จพระเจ้าน้องยาเธอ เจ้าฟ้ากรมหลวงจักรเจษฎา ประชวรสิ้นพระชนม์เมื่อวันที่ 4 กุมภาพันธ์ พ.ศ. 2350 พระชันษา 48 ปี พระราชทานเพลิงพระศพ ณ วัดบพิตรพิมุขวรวิหาร พระอัฐิของพระองค์ประดิษฐานอยู่ที่หอพระนาก วัดพระศรีรัตนศาสดาราม

## พระโอรสธิดา
พระองค์มีพระโอรสธิดาจำนวนมากพระองค์หาทราบพระนามได้หมด เท่าที่ปรากฏพระนามมีจำนวน 17 องค์ เท่าที่พบมีรายพระนามดังต่อไปนี้

#หม่อมเจ้าชายหลาน
#หม่อมเจ้าชายฉัตร
# หม่อมเจ้าชายสอน หรือ หม่อมเจ้าพระศีลวราลังการ (พ.ศ. 2321 – พ.ศ. 2410)
# หม่อมเจ้าชายอิน (ไม่มีข้อมูล - สมัยรัชกาลที่ 4)
# หม่อมเจ้าชายรอด
# หม่อมเจ้าหญิงน้อยหน่า ประสูติแต่หม่อมเหม ธิดาพระยาศรีสรราช (บุญเมือง)
# หม่อมเจ้าหญิงทับทิม
# หม่อมเจ้าหญิงมะลิวัน
# หม่อมเจ้าหญิงประทุม
# หม่อมเจ้าชายฉิมพาลี
# หม่อมเจ้าหญิงอำภา
# หม่อมเจ้าหญิงภิมเสน
# หม่อมเจ้าหญิงน้อย
# หม่อมเจ้าหญิงนารี
# หม่อมเจ้าชายสุข
# หม่อมเจ้าชายเถร
# หม่อมเจ้าหญิงตลับ (พ.ศ. 2345 – 8 มิถุนายน พ.ศ. 2418)

ซึ่งเชื้อพระวงศ์เหล่านี้ถูกเรียกกันโดยสามัญว่า *"พวกเจ้ากรมหลวงจักรเจษฎา"* เป็นต้นราชสกุล *เจษฎางกูร*

## พระอิสริยยศ
* 10 มิถุนายน พ.ศ. 2325: สมเด็จพระเจ้าน้องยาเธอ เจ้าฟ้ากรมหลวงจักรเจษฎา

## ในวัฒนธรรมสมัยนิยม
มีนักแสดงผู้รับบท สมเด็จพระเจ้าน้องยาเธอ เจ้าฟ้ากรมหลวงจักรเจษฎา ได้แก่
* อานนท์ สุวรรณเครือ จากละครเรื่อง สงครามเก้าทัพ (2531)

## พงศาวลี

## ดูเพิ่ม
* พระปฐมวงศ์ในพระบรมราชวงศ์จักรี 

## อ้างอิง
; เชิงอรรถ

;บรรณานุกรม

* 
* 
* 

หมวดหมู่:สมเด็จพระเจ้าน้องยาเธอ
หมวดหมู่:เจ้าฟ้าชาย
จักรเจษฎา
หมวดหมู่:พระโอรสธิดาในสมเด็จพระปฐมบรมมหาชนก
โยเนะ มินางาวะ

**โยเนะ มินางาวะ** () เป็นสตรีชาวญี่ปุ่นที่มีอายุยืนที่สุดในโลก เกิดเมื่อ 4 มกราคม พ.ศ. 2436 เป็นชาวจังหวัดฟูกูโอกะ เสียชีวิตเมื่อวันที่ 13 สิงหาคม พ.ศ. 2550 เธอมีอายุรวม 114 ปี กับ 221 วัน 

หมวดหมู่:ชาวญี่ปุ่นที่มีอายุเกิน 110 ปี
หมวดหมู่:บุคคลจากจังหวัดฟูกูโอกะ
หมวดหมู่:ผู้หญิงที่มีอายุเกิน 110 ปี
ทะเลทรายนามิบ

เนิน 7: เนินทรายที่สุงที่สุดในโลก สูง 383 เมตร|thumb|250px|right
**ทะเลทรายนามิบ** () ตั้งอยู่บริเวณชายฝั่งประเทศนามิเบีย ทอดตัวยาวตั้งแต่ประเทศแองโกลาทางทิศเหนือทาบชายฝั่งมหาสมุทรแอตแลนติกในประเทศนามิเบีย ไปสุดที่แม่น้ำออเรนจ์ตรงพรมแดนระหว่างประเทศนามิเบียกับประเทศแอฟริกาใต้ มีความยาวประมาณ 2,000 กิโลเมตร มีช่วงความกว้างตั้งแต่ 10-160 กิโลเมตร ครอบคลุมพื้นที่ประมาณ 50,000 ตารางกิโลเมตร หรือ 31,250,000 ไร่ เป็นหนึ่งในทะเลทรายที่มีอายุเก่าแก่ที่สุดของโลก โดยคาดว่ามีอายุอย่างน้อย 55 ล้านปี สภาพโดยทั่วไปเวิ้งว้างและเต็มไปด้วยหมอก ทะเลทรายนามิบถูกแบ่งออกเป็นสองส่วนโดยแม่น้ำควีเซบซึ่งไหลลงสู่มหาสมุทรแอตแลนติกที่อ่าววอลวิส 
* ทะเลทรายนามิบทางส่วนเหนือเป็นที่ราบกรวดหินชายฝั่งทางทิศตะวันตกได้ชื่อว่า "ชายฝั่งโครงกระดูก" (Skeleton Coast) เพราะในอดีตมีทั้งเรือและคนขึ้นฝั่งมาเพื่อล้มตาย 
* ทะเลทรายนามิบทางส่วนใต้เป็นทะเลทรายอันกว้างใหญ่ มีเนินทรายสลับร่องกว้างเป็นแนวยาวสม่ำเสมอ ภายใต้เนินทรายเป็นแหล่งขุมเพชรที่ใหญ่ที่สุดในโลก ซึ่งเกิดจากกระแสน้ำที่เชี่ยวกรากของแม่น้ำออเรนจ์ได้พันพาเพชรมาปนกับกรวดเลนในเมืองคิมเบอร์ลีย์ของแอฟริกาใต้ก่อนจะไหลลงสูมหาสมุทรแอตแลนติก ซึ่งขณะที่กรวดทรายจมน้ำจะถูกกระแสน้ำเย็นพัดขึ้นฝั่งไปทางเหนือ และมาสะสมบริเวณชายฝั่งทะเลประเทศนามิบก่อนจะโดนปิดทับด้วยโคลนเลนและทรายละเอียด 

## สิ่งมีชีวิต
[[เวลวิชเซีย ฟอสซิลมีชีวิตในทะเลทรายนามิบ|thumb|250px|left]]
ตามชายฝั่งมีฝนตกปีละไม่เกิน 25 มิลลิเมตร และอาจไม่มีฝนตกนานถึง 10 ปี โดยพื้นที่ส่วนใหญ่เป็นหมอกและน้ำค้าง อากาศอบอุ่นชื้นจากมหาสมุทรแอตแลนติก พัดมาเจอกับกระแสน้ำเย็นเบงเกวลา ทำให้เกิดหมอกหนาก่อตัวในเวลากลางคืน ทำให้บรรดาสิ่งมีชีวิตต่าง ๆ เช่น แมลงปีกแข็งบางชนิดได้รับความชุ่มชื้น บริเวณชายฝั่งทะเลก็เป็นที่พักพิงของฝูงแมวน้ำชนิดมีขนอีกด้วย ส่วนพืชที่สำคัญ คือ ต้นเวลวิชเซีย ที่ขึ้นเฉพาะที่ทะเลทรายนามิบแห่งเดียวเท่านั้น และแตงนารา ที่เป็นอาหารที่ชื่นชอบของสัตว์ต่าง ๆ 

ทะเลทรายนามิบจัดว่าเป็นทะเลทรายที่มีสิ่งมีชีวิตเฉพาะถิ่นอาศัยอยู่มากที่สุดในโลก

## อ้างอิง

## แหล่งข้อมูลอื่น
*

นา
หมวดหมู่:ทะเลทรายในประเทศนามิเบีย
หมวดหมู่:แหล่งมรดกโลกทางธรรมชาติ
ดัสกร ทองเหลา

**ดัสกร ทองเหลา** (เกิดวันที่ 30 ธันวาคม พ.ศ. 2526) เป็นนักฟุตบอลชาวไทย ลงเล่นในตำแหน่งกองกลาง 

## ประวัติ
ดัสกร ทองเหลา เกิดเมื่อวันที่ 30 ธันวาคม พ.ศ. 2526 ที่อำเภอหนองบัวลำภู จังหวัดอุดรธานี (ปัจจุบันคือ จังหวัดหนองบัวลำภู) มีชื่อเล่นว่า *อ๋อง* เป็นบุตรของนายสะคร และ นางจันโทม ทองเหลา จบการศึกษาระดับชั้นมัธยมศึกษาตอนปลายจากโรงเรียนปทุมคงคา มีผลงานที่สำคัญคือ เหรียญทอง การแข่งขันฟุตบอลในกีฬาซีเกมส์ ครั้งที่ 21, ครั้งที่ 22 และ ครั้งที่ 23 และรางวัลนักฟุตบอลยอดเยี่ยม สยามโกลเด้นบอล 2010

ดัสกร เป็นผู้เล่นในตำแหน่งกองกลาง, ตัวทำเกมส์ของเมืองทอง ยูไนเต็ด และทีมชาติไทย มีทักษะในการจ่ายและโยนบอล ลูกยิงไกล ลูกฟรีคิก ซึ่งฤดูกาล 2010 ย้ายมาจากสโมสรฮองอันยาลาย มาสู่ถิ่นสโมสรฟุตบอลเอสซีจี เมืองทอง ยูไนเต็ดเพียงฤดูกาลแรก ก็สามารถนำสโมสรฟุตบอลเอสซีจี เมืองทอง ยูไนเต็ดป้องกันแชมป์สปอนเซอร์ไทยพรีเมียร์ลีกได้เป็นผลสำเร็จ

สหพันธ์ฟุตบอลนานาชาติ หรือ ฟีฟ่า ได้รับรองสถิติการติดทีมชาติไทยของดัสกรไว้ที่ 102 นัด หลังจากในตอนแรกไม่มีชื่อของ ดัสกร แต่ภายหลังจากที่ ธิษณา ธนคลัง แฟนพันธุ์แท้เอเชียนเกมส์ ได้ยื่นข้อมูลไปยังฟีฟ่า ต่อมาจึงได้มีการแก้ไขข้อมูลและรับรองให้ ดัสกร มีสถิติติดทีมชาติไทยเท่ากับจำนวนดังกล่าว

## เกียรติประวัติ
**ระดับทีมชาติ**
* ซีเกมส์ 2003 ไฟล์:Med 1.png **เหรียญทอง**  **[[Thailand national under-23 football team|ไทย ยู23]]**
* ซีเกมส์ 2005 ไฟล์:Med 1.png **เหรียญทอง**  **[[Thailand national under-23 football team|ไทย ยู23]]**
* ทีแอนด์ที คัพ: 2551
**ระดับสโมสร**
;บีอีซี เทโรศาสน
* ไทยพรีเมียร์ลีก (1): 2001-02 
* ถ้วยพระราชทาน ก. (1): 2000

;เมืองทองฯ ยูไนเต็ด
* ไทยพรีเมียร์ลีก (3): 2010, 2012, 2016
* ถ้วยพระราชทาน ก. (1): 2010
* ไทยลีกคัพ (1): 2016

[right|thumb|225px|ดัสกรกำลังเตะมุมในนัดที่พบกับ [ฟุตบอลทีมชาติโอมาน|ทีมชาติโอมาน]]
## ทำประตูในนามทีมชาติ

## เครื่องราชอิสริยาภรณ์
* พ.ศ. 2548- 100px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเบญจมดิเรกคุณาภรณ์

## อ้างอิง

## แหล่งข้อมูลอื่น
* เว็บบอร์ดเชียร์ ดัสกร ทองเหลา 

หมวดหมู่:นักฟุตบอลชายชาวไทย
หมวดหมู่:บุคคลจากอำเภอเมืองหนองบัวลำภู
หมวดหมู่:นักฟุตบอลชายชาวไทยที่ค้าแข้งในต่างประเทศ
หมวดหมู่:นักฟุตบอลจากจังหวัดหนองบัวลำภู
หมวดหมู่:บุคคลจากโรงเรียนปทุมคงคา
หมวดหมู่:กองกลางฟุตบอล
หมวดหมู่:นักฟุตบอลทีมชาติไทย
หมวดหมู่:ผู้เล่นในไทยลีก
หมวดหมู่:พุทธศาสนิกชนชาวไทย
หมวดหมู่:ผู้เล่นสโมสรกีฬาราชประชา
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลฮหว่างอัญซาลาย
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลสีหมอก
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นสโมสรฟุตบอลกาญจนบุรี ซิตี้
ภิษณุ จุฑานิ่มสกุล

**ภิษณุ จุฑานิ่มสกุล** (เกิด 10 สิงหาคม พ.ศ. 2521)  เป็นนักร้อง นักแสดงและพิธีกรชาวไทย มีชื่อเสียงจากรองชนะเลิศ อันดับที่ 2 รายการเรียลลิตีโชว์ *[[ทรู อะคาเดมี่ แฟนเทเชีย ซีซั่นที่ 2]]* มีผลงานเพลงที่สร้างชื่อเสียงคือ "เพลงอยากบอกเธอเหลือเกิน" ด้านการแสดงได้รับรางวัลจากการแสดงรางวัลสุพรรณหงส์ทองคำ และรางวัลชมรมวิจารณ์บันเทิง และรางวัลแฮมเบอร์เกอร์อวอร์ดในสาขานักแสดงสมทบชายยอดเยี่ยม จากภาพยนตร์เรื่อง *[[รักที่รอคอย]]*

## ประวัติ
ภิษณุ จุฑานิ่มสกุล มีชื่อเดิมว่า พิษณุ นิ่มสกุล ก่อนจะเปลี่ยนชื่อตัวอักษรในชื่อและเพิ่มคำว่า จุฑา ในนามสกุล มีชื่อเล่นเกิดว่า บอย ก่อนเปลี่ยนเป็น พี่บอย เกิดที่อำเภอแม่สะเรียง จังหวัดแม่ฮ่องสอน จบการศึกษาระดับประถมศึกษาจากโรงเรียนบ้านบางกะปิ ระดับมัธยมศึกษาจากโรงเรียนสาธิตมหาวิทยาลัยรามคำแหง อาชีวศึกษาจากแผนกช่างพิมพ์ มหาวิทยาลัยเทคโนโลยีราชมงคลกรุงเทพ
พิษณุเข้าสู่วงการบันเทิงจากการประกวดรายการ *[[ทรู อะคาเดมี่ แฟนเทเชีย ซีซั่นที่ 2]]* ในรหัส V8 ได้รับรางวัลรองชนะเลิศอันดับ 2 หลังจบการแข่งขัน เขามีอัลบั้มเพลงออกมาภายในสังกัด UBC Fantasia ซึ่งปัจจุบันคือ True Fantasia อัลบั้มเดี่ยว Boy to Play, Boyster, about a boy, ซิงเกิลอื่น ๆ ได้แก่เพลง "ความรักอยู่ไหน", "ความมืด", "สิ่งที่เธอไม่รู้", "ทำใจลำบาก" เป็นต้น พิษณุมีผลงานทั้งละครเวที, ละครโทรทัศน์ และอัลบั้มรวมกับเพื่อน ๆ เอเอฟ รวมถึงการเป็นพรีเซ็นเตอร์ ตลอดจนโฆษณาตามสื่อต่าง ๆ

ในปี พ.ศ. 2552 บอยได้แสดงภาพยนตร์เรื่อง *[[รักที่รอคอย]]* ภาพยนตร์แนวโรแมนติกดราม่า ซึ่งเขาเองรอคอยในการเล่นหนังแนวดราม่ามาตลอด ทั้ง ๆ ที่ผ่านมามีคนเสนอและหยิบยื่นบทต่าง ๆ มาให้มากมาย แต่หลังจากที่อ่านบทเรื่องนี้ ก็ตอบตกลงรับเล่นทันที เพราะประทับใจในบท และรู้สึกอินมากที่จะได้รับบท "ลิ้ม" เด็กหนุ่มลูกครึ่งจีน ที่เพียรพยายามจะทำความดีเพื่อชนะใจหญิงสาวที่เขารัก ในขณะที่เธอมอบหัวใจให้ชายอื่นไปแล้ว จากผลงานการแสดงภาพยนตร์เรื่องนี้ทำให้เขาได้รับรางวัลในสาขานักแสดงสมทบชายยอดเยี่ยมจาก 3 สถาบันรางวัล

## ชีวิตส่วนตัว
พิษณุได้เข้าพิธีสมรสกับอะแมนดา เพอร์สสัน ชาวสวีเดน โดยจัดพิธีสมรสที่โบสถ์ ณ ประเทศสวีเดน  ในวันที่ 1 มิถุนายน พ.ศ. 2562  และมีลูกสาว 1คน

## ผลงานเพลง

#### เพลงพิเศษ

### มิวสิกวิดีโอ
* เพลง ปั่นจักรยาน (Bike for Dad)
* เพลง ขี้เกียจฟังถ้ายังแอบคุย - พลอย พรทิพย์

### คอนเสิร์ต

## ผลงานการแสดง
### ละครโทรทัศน์

### ละครชุด

### ซิตคอม

### ภาพยนตร์
* รักที่รอคอย รับบทเป็น ลิ้ม (2552)
* เลิฟอะรูมิไลค์ รักอะไรไม่รู้ รับบทเป็น ผู้กองเก้ง (2558) 
* Behind the screens เพื่อนรักเพื่อนลับ รับบทเป็น อัธ (2569)

### ละครเวที

### พิธีกร

## รางวัล

## อ้างอิง

## แหล่งข้อมูลอื่น
* 
* 
* 
* ทรู อะคาเดมี แฟนเทเชีย 
* boy af 2 website fanclub
* ยูทูบเบอร์ ชื่อ Bradboy

หมวดหมู่:นักแสดงอิสระชาวไทย

หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:บุคคลจากอำเภอแม่สะเรียง
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:บุคคลจากโรงเรียนสาธิตมหาวิทยาลัยรามคำแหง
หมวดหมู่:ศิลปินสังกัดสหภาพดนตรี‎
ยกกระบัตร

**ยกกระบัตร** **ยกระบัตร** **ยกบัตร** **ยุกกระบัตร** **ยุกระบัตร** หรือ **ยุกรบัตร** คือ ตำแหน่งข้าราชการสังกัดกระทรวงวังในอดีต มีหน้าที่ออกไปประจำอยู่ตามหัวเมืองเพื่อสอดส่องอรรถคดีรักษาความยุติธรรม มีหน้าที่คล้ายคลึงตำแหน่งแมยิสเตร็ดในระบบการปกครองของตะวันตก

ในแผ่นดินสมเด็จพระบรมไตรโลกนาถทรงจัดการปกครองหัวเมืองรูปแบบใหม่ดังนี้

# หัวเมืองชั้นใน ทรงลดฐานะเมืองลูกหลวงและเมืองหลานหลวงลงมาเป็นเมืองจัตวาส่งขุนนางไปปกครอง
# หัวเมืองชั้นนอก ทรงผนวกหัวเมืองประเทศราชในสมัยอยุธยาตอนต้น เช่น สุโขทัย นครศรีธรรมราช เข้ามาเป็นส่วนหนึ่งของอาณาจักร แบ่งเป็นหัวเมืองชั้นเอก ชั้นโท และชั้นตรี ตามขนาดและความสำคัญของเมือง ด้านการปกครองจะส่งเจ้านายหรือขุนนางไปปกครอง หัวเมืองจะมีอำนาจอิสระในการปกครองภายในเมืองของตนพอสมควร แต่ต้องอยุ่ในความควบคุมของราชธานี รวมทั้งต้องใช้ระเบียบแบบแผนและกฎหมายของส่วนกลางด้วย ทางราชธานีจะส่งขุนนางส่วนกลางตำแหน่ง ยุกระบัตร หรือ ยกกระบัตร ไปสอดส่องดูแลการปฏิบัติราชการของเจ้าเมือง มีสิทธิพิจารณาคำอุทธรณ์ของราษฎรด้วย
# หัวเมืองประเทศราช อยุธยาไม่ได้เข้าไปปกครองแต่ให้เจ้านายเชื้อสายเจ้าเมืองเดิมปกครองอย่างอิสระ และจะต้องส่งเครื่องราชบรรณาการให้อยุธยาตามเวลาที่กำหนดไว้

หมวดหมู่:สมเด็จพระบรมไตรโลกนาถ
หมวดหมู่:อาณาจักรอยุธยา
ตลาดสามชุก

[thumb|250px|[โกปี๊เตี่ยม|ร้านกาแฟโบราณห้องแถวไม้]]
**ตลาดสามชุก** เป็นตลาดเก่าแก่และชุมชนเก่าแก่ได้รับการประกาศให้เป็นตลาด 100 ปี ในเชิงอนุรักษ์ อยู่ริมฝั่งแม่น้ำท่าจีน ในพื้นที่ตำบลสามชุก อำเภอสามชุก จังหวัดสุพรรณบุรี ตลาดสามชุกเป็นชุมชนของคนไทยเชื้อสายจีน ซึ่งส่วนใหญ่มีอาชีพค้าขายและอยู่อาศัยกันในร้านค้าห้องแถวไม้ ซึ่งปัจจุบันมีความเก่าแก่อายุร่วมร้อยปี ในอดีตมีโรงสีและเป็นแหล่งค้าข้าวที่สำคัญ ซึ่งมีการเก็บภาษีได้มาก และนายอากรคนแรกคือ ขุนจำนงจีนารักษ์ ซึ่งถือได้ว่าเป็นเจ้าของตลาดคนแรก บ้านของขุนจำนงฯ ปัจจุบันกลายมาเป็นพิพิธภัณฑ์มีชีวิตของชุมชน 

ตลาดสามชุก ปัจจุบันได้รับการส่งเสริมให้เป็นสถานที่ท่องเที่ยวอีกแห่งหนึ่งของจังหวัด นับได้ว่าอยู่ไม่ไกลจากกรุงเทพมหานคร ด้วยระยะทางประมาณ 107 กิโลเมตร ทางถนนบางบัวทอง-สุพรรณบุรี จึงสามารถเดินทางได้สะดวกโดยรถยนต์ ภายในตลาดมีหลายสิ่งที่น่าสนใจ ห้องแถวไม้ที่โดดเด่นได้เแก่ บ้านขุนจำนงจีนารักษ์, โรงแรมอุดมโชค และร้านศิลปธรรมชาติ ซึ่งเป็นร้านถ่ายรูปเก่าแก่อายุนับ 100 ปี ปัจจุบันยังคงเก็บรักษากล้องและอุปกรณ์ถ่ายรูปเก่าแก่ร่วมสมัยไว้อยู่ ในส่วนของอาหาร ได้แก่ ขนมไทยที่หารับประทานได้ยากหลายชนิด เช่น ขนมไข่ปลา รวมถึงขนมสาลี่ ของฝากขึ้นชื่อของจังหวัดสุพรรณบุรี เป็นต้น 

ในปี พ.ศ. 2552 องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ประกาศให้ตลาดสามชุกได้รับรางวัลอนุรักษ์ระดับดี ในโครงการอนุรักษ์มรดกทางวัฒนธรรมในภูมิภาคเอเชียและแปซิฟิก  
## ประวัติ
ตลาดสามชุก เป็นห้องแถวไม้ริมแม่น้ำท่าจีน ตั้งอยู่ในอำเภอสามชุก จังหวัดสุพรรณบุรี ในอดีตเคยเป็นชุมชนและค่อยๆได้พัฒนาเป็นเป็นย่านการค้าสำคัญ ตลาดสามชุกก่อตั้งขึ้นในช่วงปลายรัชกาลที่ 4 พระบาทสมเด็จพระจอมเกล้าเจ้าอยู่หัว

ในปี พ.ศ. 2510 การคมนาคมทางบกได้พัฒนาขึ้นอย่างต่อเนื่อง ซึ่งส่งผลให้การค้าขายผ่านทางแม่น้ำลดลง ตลาดสามชุกจึงเริ่มเงียบลง การเดินทางทางน้ำไม่ได้รับความนิยมเท่าเดิม การค้าขายที่ตลาดสามชุกก็ไม่คึกคักเหมือนเดิม 

ในปี พ.ศ. 2543 คณะกรรมการพัฒนาตลาดสามชุกเชิงอนุรักษ์ได้จัดตั้งขึ้น เพื่อฟื้นฟูตลาดสามชุกให้กลับมีชีวิตชีวาอีกครั้ง และมีการพัฒนาต่อเนื่องจนตลาดสามชุกได้กลับมาคึกคักเหมือนเช่นในอดีต นอกจากนี้ยังมีการอนุรักษ์สิ่งมากมายที่มีความสำคัญต่อวิถีชีวิตของชุมชนในตลาดสามชุก ซึ่งถูกนำไปสร้างเป็นพิพิธภัณฑ์ ซึ่งเป็นแหล่งเรียนรู้ที่สร้างขึ้นจากความพัฒนาของชุมชนท้องถิ่นในตลาดสามชุก
## อ้างอิง
* ตลาดร้อยปีสามชุก  
* “ตลาดสามชุก” ตลาดเก่า เล่าความหลัง (ผู้จัดการ) 
* ตลาดสามชุก (สกุลไทย) 
* สามชุกตลาดร้อยปี

## แหล่งข้อมูลอื่น
* สามชุก ตลาด 100 ปี 

หมวดหมู่:ตลาดในจังหวัดสุพรรณบุรี
หมวดหมู่:อำเภอสามชุก
หมวดหมู่:สถานที่ท่องเที่ยวในจังหวัดสุพรรณบุรี